Oleksi Ponikarovskyi

Oleksi Volodymyrovytš Ponikarovskyi (, , s. 9. huhtikuuta 1980 Kiova, Ukrainan SNT, Neuvostoliitto) on ukrainalais-kanadalainen entinen jääkiekkoilija, joka pelasi oikeana laitahyökkääjänä. Ponikarovskyi pelasi urallaan 12 kautta NHL-liigassa ja yhdeksän kautta Venäjän pääsarjoissa.

 Ura 
 Seurajoukkueissa 
Ponikarovskyi pelasi ensimmäisen kerran pääsarjatasolla kaudella 1998–1999, jolloin hän edusti RSL:n Krylja Sovetovia. Aiemmilla kausilla Ponikarovskyi oli pelannut myös Dynamo Moskovan kakkosjoukkueessa Venäjän toiseksi ja kolmanneksi korkeimmilla sarjatasoilla. Toronto Maple Leafs oli varannut Ponikarovskyin NHL:ään vuoden 1998 varaustilaisuudessa. Kauden 1999–2000 hän aloitti THK Tverissä Venäjän kakkosliigassa, mutta siirtyi loppukaudeksi Dynamo Moskovaan.

Torontoon Ponikarovskyi siirtyi kaudeksi 2000–2001. Hän pelasi kolmen kauden ajan pääasiassa AHL:n St. John's Maple Leafsissa, mutta pelasi jokaisella kaudella myös Torontossa. Ensimmäisen kolmen kauden aikana hänelle tuli yhteensä 43 NHL-ottelua. Kaudella 2003–2004 hän vakiinnutti paikkansa Torontossa ja pelasi NHL:ssä 73 ottelua. NHL:n työsulkukaudella 2004–2005 Ponikarovskyi pelasi Venäjän pääsarjassa Himik Voskresenskissä.

Työsulkukauden jälkeen Ponikarovskyin pisteet nousivat. Kauden 2006–2007 hän pelasi Toronton kahdessa kärkiketjussa ja teki 71 ottelussa 45 pistettä. Kauden jälkeen Ponikarovskyi teki kolmen vuoden jatkosopimuksen Toronton kanssa. Ponikarovskyi teki uuden piste-ennätyksensä kaudella 2008–2009, jolloin hänelle merkittiin 61 tehopistettä 82 ottelussa.

Ponikarovskyi ei ehtinyt pelata sopimuskauttaan loppuun Torontossa, sillä hänet kaupattiin kesken kauden 2009–2010 Pittsburgh Penguinsiin, josta Toronto sai vaihdossa Luca Caputin ja Martin Škoulan. Ponikarovskyi pelasi Torontossa 477 NHL-ottelua, joissa teki 257 pistettä. Kauden aikana hän ylitti neljännen kerran 20 maalin rajan, kun hän iski 21 maalia. Kesällä 2010 Ponikarovskyi teki vuoden sopimuksen Los Angeles Kingsin kanssa.

Kingsissä Ponikarovskyi pelasi yhden kauden, jonka aikana teki vain viisi maalia. Heinäkuussa 2011 hän teki yhden kauden kattavan sopimuksen Carolina Hurricanesiin. Tammikuussa 2012, pelattuaan Hurricanesissa 49 ottelua, hän siirtyi New Jersey Devilsiin pelaajakaupassa, jossa Carolina sai vaihdossa puolustaja Joseph Sovan ja neljännen kierroksen varausvuoron NHL:n varaustilaisuudessa 2012. New Jersey eteni keväällä 2012 NHL:n loppuotteluihin, mutta hävisi Stanley Cupin mestaruuden Ponikarovskyin entiselle seuralle Los Angeles Kingsille.

Heinäkuussa 2012 Ponikarovskyi teki yksivuotisen sopimuksen Winnipeg Jetsin kanssa. NHL:ssä alkoi syyskuussa 2012 työsulku, jonka aikana Ponikarovskyi pelasi KHL:n Donbass Donetskissa. NHL-kauden 2012–2013 alettua Ponikarovskyi ehti pelata Winnipegissä 12 ottelua ennen kuin siirtyi helmikuussa 2013 takaisin New Jersey Devilsiin. Winnipeg sai vaihdossa seitsemännen kierroksen varausvuoron NHL:n varaustilaisuudessa 2013 sekä neljännen kierroksen varausvuoron NHL:n varaustilaisuudessa 2014.

Elokuussa 2013 Ponikarovskyi siirtyi kaksivuotisella sopimuksella KHL-seura SKA Pietariin.

 Maajoukkueessa 

Ponikarovskyi ei ole pelannut yksissäkään MM-kisoissa, mutta edusti Ukrainaa Salt Lake Cityn talviolympialaisissa 2002.

Ponikarovskyi sai Kanadan kansalaisuuden vuonna 2007.

 Tilastot 
 1996-1997  Dynamo Moskova-2  Venäjä3  2  0  0  0  2  -  -  -  -  - 1997-1998  Dynamo Moskova-2  Venäjä2  24  1  2  3  30  -  -  -  -  - 1998-1999  Dynamo Moskova-2  Venäjä2  28  12  3  15  32  -  -  -  -  -   Krylja Sovetov Moskova  Venäjä  13  2  1  3  2  -  -  -  -  - 1999-2000  THK Tver  Venäjä2  29  8  14  22  26  -  -  -  -  -   Dynamo Moskova  Venäjä  19  1  0  1  8  1  0  0  0  0 2000-2001  Toronto Maple Leafs  NHL  22  1  3  4  14  -  -  -  -  -   St. John's Maple Leafs  AHL  49  12  24  36  44  4  0  0  0  4 2001-2002  Toronto Maple Leafs  NHL  8  2  0  2  0  10  0  0  0  4   St. John's Maple Leafs  AHL  72  21  27  48  74  5  2  1  3  8 2002-2003  Toronto Maple Leafs  NHL  13  0  3  3  11  -  -  -  -  -   St. John's Maple Leafs  AHL  63  24  22  46  68  -  -  -  -  - 2003-2004  Toronto Maple Leafs  NHL  73  9  19  28  44  13  1  3  4  8 2004-2005  Himik Voskresensk  Venäjä  19  1  5  6  16  -  -  -  -  - 2005-2006  Toronto Maple Leafs  NHL  81  21  17  38  68  -  -  -  -  - 2006-2007  Toronto Maple Leafs  NHL  71  21  24  45  63  -  -  -  -  - 2007-2008  Toronto Maple Leafs  NHL  66  18  17  35  36  -  -  -  -  - 2008-2009  Toronto Maple Leafs  NHL  82  23  38  61  38  -  -  -  -  - 2009-2010  Toronto Maple Leafs  NHL  61  19  22  41  44  -  -  -  -  -   Pittsburgh Penguins  NHL  16  2  7  9  17  11  1  4  5  4 2010-2011  Los Angeles Kings  NHL  61  5  10  15  36  4  1  0  1  0 2011-2012  Carolina Hurricanes  NHL  49  7  8  15  26  -  -  -  -  -   New Jersey Devils  NHL  33  7  11  18  8  23  1  8  9  12 2012-2013  Donbass Donetsk  KHL  32  5  13  18  16  -  -  -  -  -   Winnipeg Jets  NHL  12  2  0  2  6  -  -  -  -  -   New Jersey Devils  NHL  30  2  5  7  8  -  -  -  -  - 2013-2014  SKA Pietari  KHL  51  6  9  15  38  10  1  1  2  4 2014-2015  SKA Pietari  KHL  32  2  6  8  24  9  1  0  1  4 2015-2016  SKA Pietari  KHL  38  3  1  4  30  3  0  0  0  0 2016-2017  Kunlun Red Star  KHL  52  7  7  14  34  5  0  1  1  0 2017-2018  Kunlun Red Star  KHL  51  6  7  13  20  -  -  -  -  - 12 kautta  yhteensä  NHL  678  139  184  323  419  61  4  15  19  28 6 kautta  yhteensä  KHL  256  29  43  72  162  27  2  2  4  8 3 kautta  yhteensä  Venäjä  51  4  6  10  26  1  0  0  0  0 3 kautta  yhteensä  AHL  184  57  73  130  186  9  2  1  3  13

 Lähteet 

 Aiheesta muualla 

 Ponikarovskyin sivusto 
 Ponikarovskyin profiili HockeyDB.comissa

Luokka:Ukrainalaiset jääkiekkoilijat
Luokka:Kanadalaiset jääkiekkoilijat
Luokka:Toronto Maple Leafsin varaamat pelaajat
Luokka:Vuonna 1980 syntyneet
Luokka:Elävät henkilöt